google/wiki40b huggingface dataset:
Čumil (socha)

Čumil je jedna z najznámejších sôch v Bratislave a jedna z najväčších atrakcií v centre mesta.
Čumil je bronzová socha, ktorej autorom je  sochár, akademicky maliar, grafik a výtvarník Viktor Hulík . 
Osadená bola 26. júla 1997 na akcii s názvom Korzo party, na oslávenie zrekonštruovanej a vynovenej pešej zóny. Korzo party sa zúčastnilo tridsaťtisíc ľudí spolu s prezidentom Slovenska Michalom Kováčom. Súčasťou akcie bolo aj osadenie ďalších dvoch sôch Schöne Náciho a Napoleonského vojaka . Od osadenia sa socha Čumila stala jednou z najfotografovanejších sôch v Bratislave. Nachádza sa na križovatke ulíc Laurinská, Panská a Rybárska brána. 
V rôznych médiách v zahraničí dochádza k mylnému označeniu čumila napr. za vojaka . V domienke, že má na hlave prilbu. Na fotografiách vidno, že ide o zrolovanú čiapku s brmbolcom. Ako sa vyjadril autor sochy Viktor Hulík, Čumil je bratislavský zvedavec  .
Obdobné sochy sú inštalované aj v iných mestách, napr. v Rusku .
Bejzbal na Stredoamerických hrách

Bejzbal na Stredoamerických hrách je bejzbalový turnaj, ktorý sa koná v rámci multišportového podujatia Stredoamerických hier. Organizuje ho Panamerická bejzbalová konfederácia (COPABE) (predtým ho organizovala Severoamerická a stredoamerická bejzbalová konfederácia (CONCEBE)) v spolupráci so Stredoamerickou športovou organizáciou (ORDECA). Do programu hier bol bejzbalový turnaj prvýkrát zaradený na 2. stredoamerických hrách v roku 1977 v San Salvadore. Bejzbalový turnaj sa odvtedy organizuje pravidelne, zatiaľ iba v mužskej kategórii. Družstvom s najväčším počtom víťazstiev je Nikaragua, ktorá zvíťazila na siedmich turnajoch a ktorá získala medailu na každom jednom turnaji.
Audi TT

Audi TT je športový model auta vyrábaný automobilkou Audi v maďarskom meste Győr. Bolo predstavené ako koncept v roku 1995.

Prvá generácia 1998-2006

Prvá generácia bola predstavená v roku 1998, nasledovaná verziou roadster v auguste 1999.

Druhá generácia 2007

V roku 2005 Audi predstavilo Audi TT Shooting Brake, ktoré bude z hliníku. S produkciou sa začne v roku 2007. V roku 2008 príde verzia roadster a šíria sa zvesti aj o verzii Avant.
MacGyver

Paródie

Vynaliezavosť MacGyvera je pre mnohých divákov nerealistická, preto vznikajú rôzne žarty a vtipné predmety so značkou MacGyver.
Jozef Bošiansky

Jozef Bošiansky (iné mená: Jozef Bošáni, staršie: Jozef Bossányi - Bossányi de Bossány et Kispróna; * 4. marec 1855, Senica, Rakúske cisárstvo - † 4. december 1946, Nitrianske Pravno, Československo) bol slovenský rímskokatolícky kňaz, pedagóg, historik, jazykovedec, prírodovedec, organizátor turistiky a amatérsky entomológ: lepidopterológ a koleopterológ. Bol slovenskej národnosti, zemianskeho pôvodu.

Biografia

Jozef Bošiansky de Bossány et Kispróna sa narodil v Senici a navštevoval strednú školu a kňazský seminár v Nitre. Neskôr študoval na univerzite v Budapešti. V roku 1877 bol vysvätený na rímsko – katolíckeho kňaza a od roku 1877 vyučoval latinčinu, gréčtinu a nemecký jazyk na piaristickom gymnáziu v Nitre, kde pôsobil až do 30. septembra 1882. Od roku 1882 pôsobil ako rímskokatolícky farár a dekan v Novákoch, kde až do roku 1898 vyučoval latinčinu, gréčtinu a nemecký jazyk. Neskoršie, už ako penzista, bol v rokoch 1912 až 1925 zmluvným profesorom na gymnáziu v Prievidzi. Veľa rokov, hlavne na odpočinku, žil v Nitrianskom Pravne. Dožil sa relatívne vysokého veku a bol známy hlavne svojou činnosťou ako pedagóg, ľudomil a propagátor turistiky na Hornej Nitre – hlavne v oblasti prameňa rieky Nitry, Reváňa a Fačkovského Kľaku. V rokoch 1906 – 1926 bol členom dozorného výboru Prievidzskej gazdovskej (dozornej) banky.
Najskôr ho očarila fauna Vtáčnika, potom flóra Reváňa a 
Kľaku. Bol prírodovedcom, lingvistom a historikom. Jeho iniciatívou bola postavená turistická útulňa na Kľaku (1 352 m n. m.) v roku 1923, ktorá dostala aj jeho meno. Neskôr sa zaslúžil spolu s Klubom československých turistov v Prievidzi o postavenie turistickej útulne pri prameni rieky Nitry (pod vrcholom Reváňa v roku 1931). Stal sa takto jedným z významných propagátorov turistiky na Hornej Nitre.
Býval v Nitrianskom Pravne a letné mesiace trávil pri prameni rieky Nitry a na Kľaku. Do pamäti ľudu sa zapísal aj tým, že na prelome storočia, v roku 1890, založil v Chvojnici rezbársku školu a dielňu na výrobu drevených hračiek, čím chcel aspoň trošku zmierniť nevídanú biedu tunajšieho ľudu.

Entomologické a prírodovedné aktivity

Aktívne pracoval tiež v botanickej a entomologickej sekcii Lekársko – lekárnického prírodovedného spolku župy Nitrianskej a od roku 1888 bol tiež jedným z členov Prírodovedného spolku župy Trenčianskej.
V entomológii sa zaoberal hlavne štúdiom motýľov (Lepidoptera), ale i chrobákov (Coleoptera). Venoval sa predovšetkým výskumu motýľa jasoňa červenookého (Parnassius apollo Linnaeus, 1758). Pri tomto druhu opísal v roku 1889 novú aberáciu z oblasti Trenčianskych Teplíc. V roku 1900 zistil výskyt tohto druhu tiež v oblasti okolia Novák. O tomto motýľovi napísal niekoľko prác, ktoré publikoval v ročenke Prírodovedného spolku župy Trenčianskej a maďarskom časopise Rovartani lapok (Entomologické listy).
Svoju veľkú odbornú knižnicu daroval Národopisnému múzeu v Nitrianskom Pravne.
Sidney Crosby

Klubový hokej

Svoj prvý zápas v NHL odohral 5. októbra 2005 proti New Jersey Devils. Penguins prehrali 1 – 5 a Crosby si pripísal jednu asistenciu na gól Marka Recchiho.
Počas začiatkoch svojej kariéry v NHL mal možnosť nastupovať po boku legendy Maria Lemieux. Nanešťastie musel ale Lemieux ukončiť svoju kariéru kvôli nepravidelnému rytmu srdca. 16. decembra 2006 vymenoval tréner Michel Therien Crosbyho ako alternatívneho kapitána tímu. Tento ťah vnímali viacerí odborníci vrátane Dona Cherryho kriticky, tvrdili, že Crosby si túto pozíciu zatiaľ nezaslúži.
Vo svojej nováčikovskej sezóne 2005/06 zaznamenal 39 gólov a 63 asistencií a potvrdil tak povesť „zázračného dieťaťa“. Ziskom 102 vytvoril aj rekord pre najviac bodov pre nováčika v klube Penguins. Crosby sa stal najmladším hráčom histórie, ktorému sa podarilo prekonať hranicu 100 bodov a zároveň len siedmym nováčikom, ktorému sa to podarilo. 
Spolu skončil Crosby šiesty v tabuľke strelcov a siedmy v počte asistencií. Z kanadských hráčov boli vyššie iba Dany Heatley a Joe Thornton. Spolu s Alexandrom Ovečkinom mali výbornú nováčikovskú sezónu, Calder Trophy pre najlepšieho nováčika NHL nakoniec získal Ovečkin. V roku 2009  ako najmladší kapitán v histórii doviedol svoj tým k víťazstvu v Stanley Cupu.  V sezóne 2015/2016 získal svoj druhý Stanley Cup a stal sa nejužiitočnejším hráčom play-off.

Detstvo a dospievanie

Crosby sa narodil v Grace Maternity Hospital v Halifax, Nové Škótsko, 7. augusta 1987 Troyovi a Trine Crosby. Crosbyho číslo na drese (#87) a 2007 kontrakt (8, miliónov dolárov ročne) odráža sa to aj na jeho dátume narodenia (7/8/87). Crosby vyrastal neďaleko Cole Harbour, s mladšou sestrou Taylor. Jeho otec bol brankár, ktorý hral za Verdun Junior Canadiens v Quebec Major Junior Hockey League (QMJHL). Troy hral na Memorial Cup v 1985 a bol draftovaný z 240-teho miesta Montreal Canadiens v 1984, ale niekedy nehral v NHL. Dospievaním Sidney obdivoval Steva Yzermana a ako aj jeho otec, bol fanúšikom Kanady.
Crosby začal hrať hokej sám od seba v jeho suteréne. Ako dvojročný strieľal opakovane puky do sušičky bielizne a korčuľovať začal od troch rokov.
Od 12 – 15 roku života, Crosby sa zúčastnil Astral Drive Junior High School. Bol výborným študentom a podľa predsedu "úžasným vzor, ktorý bol naozaj láskavý k študentom v učení centra a k deťom so špeciálnymi potrebami." Keď mal 15, Sidney sa prepísal k Shattuck-Saint Mary's v Farigault, Minnesota, kde hral s jeho školským hokejovým programom. Zatiaľ čo hral pre Rimouski Océanic v QMJHL, Crosby navštevoval a promoval roku 2005 v Harrison Trimble High School v Moncton, New Brunswick.
Arfeuilles

Polohopis

Arfeuilles má rozlohu 59,56 km². Najvyšší bod je položený 795 m n. m. a najnižší bod 335 m n. m.

Obyvateľstvo

Arfeuilles má 680 obyvateľov (2009).
Graf vývoja obyvateľstva:
Zdroje: INSEE
Českomoravská (stanica pražského metra)

Charakteristika stanice

Stanica je razená, pilierová, trojlodná so skrátenou strednou loďou. Celková jej dĺžka je 184 m. Z toho nástupištia tvoria zhruba 100 m, široká je 18,6 m. Nachádza sa 25,8 m pod povrchom Drahobejlovej ulice.
Českomoravská má jeden výstup s jedným povrchovým vestibulom. Ten je železobetónový, zasklený, dvojpodlažnej konštrukcie. S nástupišťom ho spája trojramenný hlbinný eskalátor. Súčasťou povrchového vestibulu je tiež napojený terminál autobusovej dopravy, konkrétne dvoch mestských liniek obsluhujúcich severovýchod Prahy a jednej prímestskej linky do Brandýsa nad Labem-Staré Boleslavi. Do predĺženia linky B na Černý Most v roku 1998 a najmä linky C do Letňan v roku 2008 tu bolo ukončených oveľa viac autobusových liniek.
Obklad stanice tvoria biele glazované dlaždičky, na stenách za nástupišťami je pod nápisom stanice umiestnený podklad vo višňovo-červenej farbe. Na rozdiel od ostatných staníc metra pražského typu, v Českomoravskej je inak urobené obloženie pilierov. Svojím tvarom viac pripomínajú tvar skutočného ostenia, ktoré je zhruba v polovici boku piliera lomené. Vo väčšine staníc na linke B sú piliere z boku zaoblené.
Za stanicou, smerom na Černý Most sa nachádzajú dve odstavné koľaje, dlhé spolu 700 m (umiestnené sú medzi tými bežne používanými), ktoré slúžia na dočasné obracanie vlakov (medzi rokmi 1990 a 1998 slúžili pre obracanie všetkých vlakov, medzi rokmi 1998 a 2008 k obracanie tu ukončených súprav). V prípade uzatvorenia úseku metra IV. B, ktorý za stanicou pokračuje východným smerom, teda môže Českomoravská slúžiť ako konečná stanica.

Povodeň v roku 2002

V roku 2002 došlo k zaplaveniu celej stanice vodou v dôsledku rozsiahlej povodne. Do prevádzky bola znovu uvedená až v roku 2003.
Reposianus

Reposianus bol rímsky básnik, autor skladby De concubitu Martis et Veneris (O súloži Marsa a Venuše) dochovanej v zborníku neskoršej antickej poézie Anthologia Latina. Pôsobenie autora zaraďujú niektorí do 3. storočia, iní do 4. alebo 5. storočia.
Reposianova báseň sa zaoberá látkou, ktorá je podrobne vyložená už v 6. knihe Homérovej Odysseie - báje o cudzoložstve Venuše a Marsa, ktorú Venušin manžel Vulkán odhalí, milencov prichytí pri čine a spúta ich zázračnou sieťou, z ktorej sa nemôžu vyslobodiť. Reposianova verzia príbehu je zaujímavá manierizmom (popisy miest, na ktorých sa dej mýtu odohráva). Erotický námet skladby do istej miery napodobuje mimické predstavenia, ktoré sa tešili počas celého cisárstva veľkej obľube.
Yèvres

Poloha

Obec má rozlohu 41,75 km². Najvyšší bod je položený 182 m n. m. a najnižší bod 137 m n. m.

Obyvateľstvo

Počet obyvateľov obce je 1 707 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rudolf Vanko

Životopis

Študoval na gymnáziu v Banskej Bystrici, 1900 maturoval na evanjelický lýceu v Banskej Štiavnici, 1900 – 1904 študoval hutníctvo na Baníckej a lesníckej akadémii v Banskej Štiavnici. Konštruktér banských strojov a zariadení vo firme Karol Kachelmann a syn vo Vyhniach, vo firme Lipták a spoločník v Pestszentlőrinci. Technický riaditeľ podniku na výrobu banských strojov a mechanických dopravných zariadení v Budapešti, vedúci kancelárie konštrukcie banských strojov, vedúci oddelenia v Ústave banskej projekcie v Budapešti. Publikoval odborné články v časopise Banské a hutnícke listy (Bányászati és Kohászti Lapok).
Guerstling

Poloha

Obec má rozlohu 4,42 km². Najvyšší bod je položený 323 m n. m. a najnižší bod 185 m n. m.

Obyvateľstvo

Počet obyvateľov obce je 403 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lovec jeleňov

Obsah diela

Odohráva sa zhruba v rokoch 1740 - 1745 v oblasti jazera Otsego a zoznamujeme sa tu s postavami, ktoré celú pentalógiu spájajú. Je to lovec náčelník indiánského kmeňa Mohykánov, Čingačgúk alebo Velký had a jeho priateľ, zálesák Nathaniel Bumppo (Kožená punčocha), tu nazývaný Lovec jeleňov alebo Dlhá karabína. Je to zvláštna postava - nesebecká, pravdovravná, ochotná pomôcť každému, kto sa ocitne v núdzi, či už je to beloch alebo indián, pretože každé podanie pomocnej ruky ho vnútorne napĺňa.
Jedného dňa potrebuje pomoc i jeho priateľ Čingačgúk. Kmeň nepriateľských Hurónov uniesol jeho nevestu, a tak sa Čingačgúk nechá dobrovoľne zajať, aby jej mohol pomôcť ujsť zo zajatia. Mladý Lovec jeleňov sa stretáva s novým druhom ľudí - s lovcami skalpov. Bieli osadníci Tom Hutter a Henry March patria k ľuďom, ktorí sa snažia získať bohatstvo akýmkoľvek spôsobom. Anglickí kolonizátori vypísali vysoké odmeny za každý prinesený indiánsky skalp. Vďaka tomu sa tisíce belochov vydáva na dobrodružné cesty do divočiny medzi indiánov, aby touto „legálnou“ cestou a pomocou často neľudských praktík vyvražďovaním indiánskych bojovníkov, no tiež žien a detí, získali svoje vysnívané bohatstvo. A uprostred týchto udalostí sa v blízkosti Zrkadlového jazera odohráva tragický príbeh krásnej Judith a slabomyseľnej Hetty.
Banvou

Poloha

Obec má rozlohu 12,98 km². Najvyšší bod je položený 259 m n. m. a najnižší bod 173 m n. m.

Obyvateľstvo

Počet obyvateľov obce je 659 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Elena Španielska

Pôvod

Elena je prvorodenou dcérou bývalého španielskeho kráľa Juana Carlosa I. a jeho manželky, dcéry gréckeho kráľa Pavla I., Žofie Gréckej.

Život

Počas štúdií v Paríži v roku 1987 stretla svojho budúceho manžela, Jaimeho de Marichalar y Sáenz de Tejadu, syna grófa a grófky z Ripalda. Zosobášili sa 18. marca 1995 v katedrále v Seville a jej otec, španielsky kráľ Juan Carlos jej udelil doživotný titul vojvodkyne z Luga. Od novembra 2007 žili manželia oddelene a v januári 2010 sa rozviedli. Rozvodom s infantkou Elenou stratil Jaime de Marichalar právo používať vojvodský titul a zároveň prestal byť oficiálnym členom španielskej kráľovskej rodiny.
Hiti

Geografia atolu

Atol má vajcovitý tvar, na dĺžku nepresahuje 6,7 km a na šírku má 4,8 km. Lagúna má celkovú rozlohu 15,3 km², je plytká a dovnútra nevedie žiaden, pre lode splavný prieplav. Podobne ako u mnohých iných atolov v oblasti (Taenga, Makemo, Tahanea, Tuanake, Arutua, Katiu a i.), je jeho južná časť prstenca umiestnená iba tesne na úrovni hladiny oceánu, ale severná je tvorená vyšším a často takmer súvislým pásom súše s väčším zastúpením vegetácie.
Z geologického hľadiska je to koralový atol, umiestnený na vrchole podmorskej sopky, na ktorej ležia aj atoly Tuanake, Katiu, Makemo a Tepoto.

Dejiny

Prvý Európan, ktorý atol navštívil a je o tom písomná zmienka, bol 15. júla 1820 Faddej Faddejevič Bellinsgauzen, ktorý mu dal názov „Île Raevski“. Po ňom to bol 20. decembra 1840 Charles Wilkes so svojou veľkou americkou expedíciou z rokov 1838 – 1842 a atol pomenoval ako „Clute Island“.
Atol je trvale neobývaný, ale navštevovaný obyvateľmi susedných atolov s cieľom ťažiť kopru. Kvôli výskytu kriticky ohrozeného vtáctva je vstup na atol odmedzený.

Fauna a flóra

Ostrov je domovom vzácneho slávika z čeľade trsteniarikovitých (angl. Tuamotu Reed Warbler, lat. Prosobonia parvirostris).

Administratívne a geografické členenie

Geograficky patrí atol Hiti k najväčšiemu zoskupeniu ostrovov v Tuamotu, Ostrovom Raeffsky. Tie zahŕňajú ešte aj atoly Anaa, Faaite, Tahanea, Motutunga, Takume, Raroia, Taenga, Nihiru, Makemo, Katiu, Tuanake, Tepoto Sud, Marutea Nord, Haraiki, Aratika, Kauehi, Taiaro a Raraka.
Administratívne je atol súčasťou komunity Makemo, do ktorej patria ešte atoly Haraiki, Marutea Nord, Nihiru, Katiu, Tuanake, Tepoto Sud, Takume, Raroia a Taenga.
Magneux (Haute-Marne)

Poloha

Obec má rozlohu 5,8 km². Najvyšší bod je položený 244 m n. m. a najnižší bod 181 m n. m.

Obyvateľstvo

Počet obyvateľov obce je 151 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cuignières

Poloha

Obec má rozlohu 6,24 km². Najvyšší bod je položený 163 m n. m. a najnižší bod 95 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenské národné hokejové mužstvo na MS 2010

Toto je zostava slovenskej hokejovej reprezentácie na Majstrovstvách sveta v ľadovom hokeji 2010.
Pstruží potok

Ochrana

Predmetom ochrany je pramenisko a mokrade s typickou vegetáciou, tokanisko tetrova hoľniaka.
Brée

Poloha

Obec má rozlohu 16,41 km². Najvyšší bod je položený 125 m n. m. a najnižší bod 72 m n. m.

Obyvateľstvo

Počet obyvateľov obce je 547 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
US Lecce

História

Klub bol založený v roku 1908 ako Sporting Club Lecce. V prvých rokoch svojej existencie sa Lecce pohybovalo predovšetkým v nižších súťažiach. V roku 1924 sa klub rozpadol, no už v roku 1927 bol obnovený pod jeho súčasným pomenovaním "Unione Sportiva Lecce". Lecce vstúpilo do Série B hneď v jej prvom ročníku 1929/30. O dve sezóny neskôr opäť prerušil klub svoju činnosť a znova sa objavil o 4 roky, keď vstúpil do Série C. V sezóne 1943/44 skončil v tejto lige dokonca prvý, no kvôli vojne boli futbalové súťaže v krajine zrušené. Sériu B si tak mohol zahrať až v sezóne 1946/47. Klub však v druhej lige dlho nevydržal a postupne sa pohyboval až po Sériu D, kde strávil 3 roky. Zo 60-tych až 80-tych rokov strávilo Lecce 17 sezón v Sérii C. Zlepšenie prišlo v druhej polovici 80-tych rokov, keď v roku 1985 postúpilo Lecce po prvý raz do Série A. V najvyššej súťaži však vydržalo iba jeden rok, no vrátilo sa už v roku 1988. V Sérii A potom vydržalo Lecce ďalšie tri roky, kedy vypadlo. Po dvoch sezónach sa však vrátilo späť. Postupy a zostupy sa ešte niekoľkokrát zopakovali. V sezóne 2011/12 zostúpilo Lecce zo Série A.
Zdvíhadlo (vačkový mechanizmus)

Zdvíhadlo (nesprávne zdvíhatko) je časť vačkového mechanizmu, ktorá sa dotýka povrchu vačky a zaisťuje prenos a transformáciu jej pohybu ďalej. Zdvíhadlo transformuje rotačný pohyb vačky najčastejšie na priamočiary pohyb, ale môže aj na kruhový alebo iný. Zdvíhadlo môže byť ukončené rovnou plochou, oblúkom, alebo kladkou. V prvých dvoch prípadoch je styk medzi vačkou a zdvíhadlom realizovaný klzným trením, v poslednom prípade sa kladka (aspoň na časti dráhy) odvaľuje po boku vačky.
Cievne zásobenie mozgu

Mozgové tepny

Krv priteká do mozgu dvoma pármi tepien. Vnútorná krčnica (arteria carotis interna) začína zo spoločnej krčnice (arteria carotis communis), vstupuje do lebky krčnicovým kanálom (canalis caroticus) a vydáva vetvy, ktoré zásobujú mozgovú kôru. Dvoma hlavnými vetvami vnútornej krčnice sú predná mozgová tepna (arteria cerebri anterior) a stredná mozgová tepna (arteria cerebri media). Chrbticová tepna (arteria vertebralis je vetvou podkľúčnej tepny (arteria subclavia), vstupuje do lebky veľkým otvorom a zásobuje mozgový kmeň a mozoček (cerebellum). Chrbticové tepny sa spájajú a vytvárajú spodinovú tepnu (arteria basilaris), ktorá sa znovu delí na dve zadné mozgové tepny zásobujúce zrakovú kôrovú oblasť v záhlavnom laloku. Tieto dve prívodné tepny sú spojené s ďalšími tepnami, čím na mozgovej spodine vzniká tepnový kruh mozgu (circulus arteriosus cerebri).

Mozgové žily

Hlboké a povrchové žily odvádzajú krv z mozgu do zložitého systému splavov (sínusov). Krv z nich odteká s využitím gravitácie do vnútornej hrdlovej žily (vena jugularis interna). Na rozdiel od ostatných žíl splavy nemajú chlopne.
Mozgové žily (venae cerebri) sa delia na povrchové a hlboké, nemajú chlopne a krv z nich odteká do vnútrolebkových splavov. Sínusy sú medzi vrstvami tvrdej blany mozgu (dura mater), ktorá tvorí vonkajší obal mozgu. V stenách sinusov, na rozdiel od ostatných žíl v tele, chýba svalová vrstva. Povrchové žily sú na povrchu mozgu, majú menivé (variabilné) usporiadanie a niektoré sú navzájom prepojené. Väčšina povrchových žíl ústi do horného šípového splavu. Naproti tomu väčšina hĺbkových žíl ústi prostredníctvom veľkej mozgovej žily (vena cerebri magna) do rovného splavu.

Funkcia splavov

Rovný a horný šípový splav sa spájajú a krv z nich ďalej tečie do priečneho a esovitého splavu a cestou vnútornej hrdlovej žily odteká k srdcu. Na spodine mozgu a oboch stranách klinovej kosti je dutinový splav (sinus cavernosus). Priteká doň krv z očnice a z hĺbkových častí tváre. Touto cestou sa môže šíriť infekcia do vnútrolebkového priestoru.
Fontaine-l’Évêque

Obyvateľstvo

Mesto má približne 16 988 obyvateľov (2010).
Trampot

Poloha

Obec má rozlohu 13,14 km². Najvyšší bod je položený 441 m n. m. a najnižší bod 364 m n. m.

Obyvateľstvo

Počet obyvateľov obce je 108 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laix

Poloha

Obec má rozlohu 7,55 km². Najvyšší bod je položený 397 m n. m. a najnižší bod 275 m n. m.

Obyvateľstvo

Počet obyvateľov obce je 196 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Reyniès

Poloha

Obec má rozlohu 9,94 km². Najvyšší bod je položený 204 m n. m. a najnižší bod 75 m n. m.

Obyvateľstvo

Počet obyvateľov obce je 937 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Žltá škola

Charakteristika

Budova je jedna z najväčších stavieb postavených v Plovdive pred oslobodením Bulharska. Je dielom bracigovského majstra Todora Damova. Názvu „Žltá škola“ budova vďačí kvôli svojej typickej farbe. Výstavba začala po získaní potrebných povolení v priebehu roku 1868 a budova bola otvorená 30. októbra toho istého roku ako hlavné plovdivské gymnázium v ktorom sa školili budúci učitelia a kňazi. Školu navštevovali napríklad slávny bulharský básnik a národný buditeľ Ivan Vazov, vodca Aprílového povstania v Peruštici Petăr Bonev, revolucionár a jeden z vodcov Aprílového povstania Todor Kableškov a druhí.
Budova má veľký a priestranný dvor, z juhovýchodnej strany je chránená aj múrom. Od počiatku až dodnes slúži ako škola, pričom dnes je budova sídlom Folklórnej fakulty Akadémie hudobných, tanečných a výtvarných umení v Plovdive.
Časopriestor

Časopriestor alebo priestoročas je štvorrozmerný priestor zjednocujúci trojrozmerný fyzikálny priestor a čas. Body časopriestoru zodpovedajú bodovým udalostiam. Vnímanie času a priestoru ako nezávislých pojmov je závislé od pozorovateľa, ale časopriestor je od pozorovateľa nezávislý a tvorí základný rámec pre možnosť realizácie fyzikálnych zákonov nezávislých od vzťažnej sústavy vo vesmíre.
Časopriestor zaviedol Herman Minskowski v rokoch 1907 – 1908 (Einsteinov profesor matematiky).

Vlastnosti časopriestoru

Pri opise pohybu musíme zaznamenať nielen polohu, ale aj čas, zaznamenanej udalosti. Záznam o každej udalosti sa skladá vždy zo štyroch čísel, kde tri z nich udávajú polohu udalosti v priestore a jeden údaj udáva čas jej nastatia. Túto skutočnosť môžeme povedať aj inými slovami: 
„všetky objekty aj my sa pohybujeme nielen v priestore, ale aj v čase“.
Alebo by sme mohli povedať skrátene v časopriestore. Všetky udalosti, dianie okolo nás, ale aj vo vesmíre sa odohráva v „aréne“ nazývanej časopriestor.
Na prvý pohľad by sa mohlo zdať, že takáto myšlienka dávať dokopy priestor a čas, len tým, že sme vymysleli akurát nový skrátený názov, neprinesie nič nového. Ukázalo sa však, že v relativite je to jedna z kľúčových myšlienok. Navyše v teórii relativity (v špeciálnej, ale aj všeobecnej) je dokonca nevyhnutné uvažovať vždy dianie v rámci časopriestoru, nikdy nie osobitne v priestore a osobitne v čase.
Sars-Poteries

Poloha

Obec má rozlohu 7,88 km². Najvyšší bod je položený 229 m n. m. a najnižší bod 163 m n. m.

Obyvateľstvo

Počet obyvateľov obce je 1 454 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arguel (Somme)

Poloha

Obec má rozlohu 2,54 km². Najvyšší bod je položený 177 m n. m. a najnižší bod 109 m n. m.

Obyvateľstvo

Počet obyvateľov obce je 30 (2009).
Nasledujúci graf zobrazuje vývoj počtu obyvateľov v obci.
Zdroje: INSEE